384 



absoluto, Tibi transmittere, quod tum cum iconibus con- 

 venienter compingi poterit. Synonyma conchyliorum Tab. VII 

 ad XII proximis abhinc diebus curab'o, et descriptas sine 

 mora pariter transmittam. 



Cantharides officinarum hue quidem quibusdam annis ad- 

 venisse ab amicis audivi. Hoc anno vero eas nondum licuit 

 mini invenire. Cum jubeas frondes ligustri concutere, ut de- 

 cidant, inde fere concluderem, Te speciem aliqvam exiguam 

 cantharidum hic intelligere. Cantharid. enim offic. quas ego 

 novi et Mc in officinis invenio, vidi examinis fere apura instar 

 et satis grandes Syringam hisp. circumvolitasse eiqve in cu- 

 mulis adhæsisse, vt et ex longinquo conspici, et olfactu 

 percipi potuerint. Inventas non morabor ad Te vivas mittere 

 ad coloniam aliquam stabiliendam. 



Illad ipsum, quod scribis: Nautilum crassum et papyra- 

 ceum toto coelo differre, erat ratio, quare Te de loco, quor- 

 sum quisque referendus foret, consuluerim. Secundam sextam 

 enim editionem systematis (recentiorem enim hic non habe- 

 mus) Nautili animal est sepia et testa multilocularis, cocbleæ 

 vero testa vnilocularis. lam nautili papyracei animal qui- 

 dem est sepia, sed testa vnilocularis, ergo neque ad cochleas 

 neque ad illud genus nautili ibi descripti referenda. Nautili 

 crassi animal limax eum quidem ad cochleas , sed testa 

 multilocularis eundem ad nautilos refert. Forsan vero hæc 

 in editionibus a me non visis 7ma ad 9nam alio modo jam 

 disposita sunt. 



Editionem lOmam systematis Tui admodum esurio. 



Gratissimum mihi foret munus, si piagas de regno ani- 

 mali absoluto, tantum supernumerarias vel rejectilias, quam 

 primum illæ impressæ fuerint, ad me transmitteres. Exem- 

 plar mei novi systematis physicæ experimentalis minimum 

 erit, quod in eius locum remissurus sum, quod pariter proxime 

 erit absolutum. 



Num Dominus de Rohr, vt nuper retuli, ad insulas 

 danas americanas historiæ naturalis gratia missus, eo felix 

 pervenerit, nondum scio. Ceterum omnia, quæ inde exoptas, 



